METODICKÝ LIST

Téma: 1. Chlieb, pečivo, obilniny, cestoviny, zemiaky
1. Cieľ  –  žiaci sa oboznámia rôznymi druhmi pečiva – nositeľmi energie, budú vedieť rozlišovať pečivo a cestoviny podľa zloženia, oboznámia sa s rôznymi druhmi cestovín. Osvoja si postup pečenia ražného chleba.
Zameranie aktivity –  aktivity dňa boli zamerané na tému chlieb, pečivo, obilniny, cestoviny.
2. Vyučovací predmet 
	Vyučovací predmet
	ročník
	téma

	Slovenský jazyk
	7.+ 9.
	Opis postupu-  ako sa pečie chlieb

	Matematika
	7.+ 9.
	Jednotky objemu a hmotnosti

	Biológia
	7.+ 9.
	Osobná hygiena


	Pracovné vyučovanie
	7.+ 9.
	Práce v domácnosti, hygiena domácnosti – oboznámenie sa s kuchynkou

	Pracovné vyučovanie
	7.+ 9.
	Príprava raňajok



	Výtvarná výchova
	7.+ 9.
	kreslenie tvarovo nenáročných predmetov – chlieb, pečivo 


3. Pomôcky 

Mali sme nasledovné druhy pečiva: pšeničné, ražné, špaldové, celozrnné, biele, tmavé, pohankové, viaczrnné, slnečnicové, tekvicové, rascové, zemiakové, kváskové
Suroviny na upečenie chleba:

· ražná múka, kvások, voda
4. Príprava
Teoretické poznatky:

Chlieb, pečivo – prečo sú dôležitou súčasťou výživy
· Biele pečivo – výživovo menej hodnotné
· Celozrnné pečivo – lepšie zasýti
· Etiketa – informácie o zložení výrobku

· Poznávanie druhov pečiva

· Poznávanie druhov cestovín

· Energetická hodnota - Kj

Info: internet, Ako si správne vyberať chlieb a pečivo

Autor: MUDr. Katarína Babinská, PhD.

Praktické činnosti:

· Rozdelenie pečiva
· Rozdelenie cestovín
· Odváženie dávky múky 500 g
· Odmeranie dávky vlažnej vody 340ml
· Upečenie chlebíka (dávkovanie, váženie, miešanie, mixovanie, stopovanie času, krájanie, ponúkanie ...
5. Postup/realizácia

1. aktivita – vypracovanie ražného cesta a pečenie ražného chlebíka
Naša prvá aktivita bola, že sme si so žiakmi vypracovali cesto, aby sme si mohli upiecť vlastný chlieb. Zvolili sme ražný chlebík, takže sme použili ražnú múku s kvasinkami. Jeden žiak zvážil múku, druhý dal vlažnú vodu, tretí pripravil pekárničku a štvrtý spustil vhodný 3-hodinový program. 
2. aktivita – poznávanie rôznych druhov pečiva
Pokračovali sme predstavovaním rôznych druhov pečiva s vysvetlením zloženia výrobkov.  Žiaci ku každému predstavenému výrobku priradili ceduľku s názvom pečiva.

3. aktivita – raňajky (
Po priradení správnych názvov ku konkrétnym pečivám, sme prešli aj ku chuťovým pohárikom a pečivá sme degustovali . Mali sme chutné, výživné a výdatné raňajky. Počas všetkých aktivít sme sledovali, ako sa nám pečie chlebík.
4. aktivita – poznávanie rôznych druhov cestovín
Ďalej sme sa venovali poznávaniu rôznych druhov cestovín, ktoré sme si tiež, pre lepšiu orientáciu, označili.
5. aktivita – kvíz pre spolužiakov + vyhodnotenie
Pre našich spolužiakov sme si pripravili kvíz, ktorý spočíval v tom, že traja zástupcovia triedy degustovali tri vybraté vzorky pečiva a museli priradiť správny názov ku vzorke. Vyhrala druhá trieda, ktorá správne pomenovala všetky tri vzorky. 

6. aktivita – ochutnávka „vlastnoručne“ upečeného chlebíka
Náš krásny deň sme ukončili – Zlatým klincom programu- a to našim upečeným chlebíkom. Veľmi sa nám vydaril. Bol teplý, krásne rozvoňal celú školu a hlavne chutil. Samozrejme sme sa podelili.
Nakoniec sme si urobili nástenku so všetkými pondelkovými informáciami.

6. Zhrnutie
Naučili sme sa urobiť si zdravé raňajky, rozdeľovať druhy pečiva, veľa zaujímavostí o pečive a ich energetickej hodnote a upiecť chlebík. Zapamätáme si všetky informácie, ktoré si budeme príležitostne opakovať, a ktoré máme vyvesené na nástenke.
7. Prílohy:
· maľba - obrázok na nástenke (vid prezentácia)

· tabuľka – s výsledkami súťaže (vid prezentácia)

· zadania – otázky pre žiakov (vid prezentácia)
